পূর্বাঞ্চলীয় শিকারী-সংগ্রাহক

প্রত্নজিনতত্ত্বে পূর্বাঞ্চলীয় শিকারী-সংগ্রাহক (Eastern Hunter-Gatherer), পূর্ব ইউরোপীয় শিকারী-সংগ্রাহক (East European Hunter-Gatherer বা Eastern European Hunter-Gatherer) দ্বারা নির্দিষ্ট পূর্বপুরুষগত উপাদানকে বোঝায় যা পূর্ব ইউরোপের মধ্য প্রস্তরযুগীয় শিকারী-সংগ্রাহকদের থেকে এসেছে। একে অনেক সময় ইএইচজি (EHG) লেখা হয়। মধ্যপ্রস্তরযুগে এরা বাল্টিক সাগর থেকে ইউরাল অঞ্চল পর্যন্ত স্থানে ও দক্ষিণ দিকে পন্টিক-কাস্পিয়ান স্তেপ অঞ্চল পর্যন্ত স্থানে বসবাস করত। পূর্বাঞ্চলীয় শিকারী সংগ্রাহক (EHG), স্কান্ডিনেভীয় শিকারী-সংগ্রাহক (SHG) ও পশ্চিমাঞ্চলীয় শিকারী-সংগ্রাহক (WHG) - এই তিন শিকারী সংগ্রাহক দল হল প্রাথমিক হলোসিন ইউরোপের হিমায়ন পরবর্তী কালের প্রধান তিন জিনগত দল। পশ্চিমাঞ্চলীয় শিকারী-সংগ্রাহক (WHG) ও পূর্বাঞ্চলীয় শিকারী সংগ্রাহক (EHG) এর মধ্যবর্তী সীমান্ত ছিল মোটামুটিভাবে দানিউব নদীর নিম্নাঞ্চল থেকে উত্তর দিকে নিপার নদী অঞ্চলের বন হয়ে পশ্চিম বাল্টিক সাগর পর্যন্ত। এটা মনে করা হয় যে, পূর্বাঞ্চলীয় শিকারী সংগ্রাহক (EHG) এর ৭৫% এসেছে প্রাচীন উত্তর ইউরেশীয় (Ancient North Eurasian, ANE) থেকে, এবং পশ্চিমাঞ্চলীয় শিকারী-সংগ্রাহক (WHG) এবং স্কান্ডিনেভীয় শিকারী-সংগ্রাহক (SHG) এর পূর্বপুরুষত্বের ক্ষেত্রে উল্লেখযোগ্য অবদান রেখেছিল। স্কান্ডিনেভীয় শিকারী-সংগ্রাহক (SHG) ছিল পূর্বাঞ্চলীয় শিকারী-সংগ্রাহক (EHG) ও পশ্চিমাঞ্চলীয় শিকারী-সংগ্রাহক (WHG) এর মিশ্রণ। নব্যপ্রস্তর যুগ এবং প্রাথমিক তাম্রযুগের সময় পন্টিক-কাস্পিয়ান স্তেপ অঞ্চলে ইয়াম্নায়া সংস্কৃতির উদ্ভব হয়, যা সম্ভবত পূর্বাঞ্চলীয় শিকারী-সংগ্রাহক (EHG) এর সাথে ককেশীয় শিকারী-সংগ্রাহক (CHG) এর মিশ্রণে উদ্ভূত হয়েছিল। এই মিশ্রণ থেকে তৈরি জেনেটিক ক্লাস্টার পশ্চিমাঞ্চলীয় স্তেপ চারণজীবী (Western Steppe Herder বা WSH) নামে পরিচিত। ইয়াম্নায়া সংস্কৃতি ইউরেশিয়ার বৃহত অংশ জুড়ে সম্প্রসারিত হয় এবং ইন্দো-ইউরোপীয় ভাষার প্রসার ঘটাতে ব্যাপক প্রসার ঘটায়। হাক ও প্রমুখ (২০১৫) তাদের যুগান্তকারী জিনতাত্ত্বিক গবেষণায় পূর্বাঞ্চলীয় শিকারী সংগ্রাহক (EHG) পূর্বপুরুষত্বকে চিহ্নিত করেছেন দুজন পুরুষ দেহাবশেষের নমুনায় পাওয়া স্বতন্ত্র জিনতাত্ত্বিক গুচ্ছ (genetic cluster) হিসেবে। এই দুই দেহাবশেষের মধ্যে কারেলিয়াতে প্রায় খ্রিস্টপূর্ব ৫৫০০-৫০০০ অব্দে সমাহিত পূর্বাঞ্চলীয় শিকারী সংগ্রাহক (EHG) পুরুষের মধ্যে ওয়াই ডিএনএ হ্যাপ্লোগ্রুপ R1a1 এবং মাইটোকন্ড্রিয়াল ডিএনএ হ্যাপ্লোগ্রুপ C1g পাওয়া গেছে, আর খ্রিস্টপূর্ব ৫৬৫০-৫৫৫০ অব্দে সামারায় সমাহিত পূর্বাঞ্চলীয় শিকারী সংগ্রাহক (EHG) পুরুষের মধ্যে পাওয়া গেছে ওয়াই-ডিএনএ হ্যাপ্লোগ্রুপ R1b1 এবং মাইটোকন্ড্রিয়াল ডিএনএ হ্যাপ্লোগ্রুপ U5a1d। গবেষকগণ এই নমুনা দুটিতে একটি পশ্চিমাঞ্চলীয় শিকারী সংগ্রাহক (WHG) এবং একটি স্কান্ডিনেভীয় শিকারী-সংগ্রাহক (SHG) গুচ্ছও খুঁজে পান, যেখানে স্কান্ডিনেভীয় শিকারী সংগ্রাহক (SHG) হল পশ্চিমাঞ্চলীয় শিকারী সংগ্রাহক (WHG) এবং পূর্বাঞ্চলীয় শিকারী সংগ্রাহক (EHG) এর মধ্যবর্তী ব মিশ্রণ। এটা নির্দেশ করা হয় যে, পূর্বাঞ্চলীয় শিকারী সংগ্রাহক (EHG) এর মধ্যে প্রাচীন উত্তর ইউরেশীয় (ANE) পূর্বপুরুষত্ব এবং পশ্চিমাঞ্চলীয় শিকারী সংগ্রাহক (WHG)পূর্বপুরুষত্ব উভয়ের মিশ্রণ। ইয়াম্নায়া সংস্কৃতির লোকেদের মধ্যে পূর্বাঞ্চলীয় শিকারী সংগ্রাহক (EHG) এবং নিকট প্রাচ্য জনগোষ্ঠীর মিশ্রণ পাওয়া যায়। খ্রিস্টপূর্ব তৃতীয় সহস্রাব্দের সময়, ইয়াম্নায়ার লোকেরা পুরো ইউরোপ জুড়ে ব্যাপক প্রসার শুরু করেছিল, যা মহাদেশটির জিনগত প্রকৃতিকে উল্লেখযোগ্যভাবে পরিবর্তন করেছিল। এই সম্প্রসারণ কর্ডেড অয়ার সংস্কৃতির মতো সংস্কৃতিগুলোর জন্ম দিয়েছে এবং সম্ভবত এটি ইউরোপে ইন্দো-ইউরোপীয় ভাষার বিতরণের উৎস্য ছিল। পূর্বাঞ্চলীয় শিকারী সংগ্রাহকগণ (EHG) তাম্রযুগের সময়ে (খ্রিস্টপূর্ব ৫২০০-৪০০০ অব্দ) নিকট প্রাচ্য জনসংখ্যার সাথে মিশে গিয়ে থাকতে পারে, যা ইয়াম্নায়া সংস্কৃতির জন্ম দেয়। গবেষকরা আবিষ্কার করেছেন যে, পূর্বাঞ্চলীয় শিকারী সংগ্রাহকগণ (EHG) তাদের পূর্বপুরুষত্বের ৭৫% লাভ করেছে প্রাচীন উত্তর ইউরেশীয় (ANE) থেকে। পশ্চিমাঞ্চলীয় শিকারী সংগ্রাহক (WHG) ছিল পূর্বাঞ্চলীয় শিকারী সংগ্রাহক (EHG) এবং সুইজারল্যান্ডের গ্রোত ডু বিশন (Grotte du Bichon বা বিশন গুহা) এর উচ্চ প্রস্তরযুগীয় জনগোষ্ঠী (ক্রো-ম্যাগনন) এর মিশ্রণ। স্কান্ডিনেভীয় শিকারী সংগ্রাহক (SGH) ছিল পূর্বাঞ্চলীয় শিকারী সংগ্রাহক (EHG) এবং পশ্চিমাঞ্চলীয় শিকারী সংগ্রাহক (WHG) এর মিশ্রণ। পূর্বঞ্চলীয় বাল্টিকের মধ্যপ্রস্তরযুগীয় সংস্কৃতি কুন্ডা সংস্কৃতি এবং নারভা সংস্কৃতি পশ্চিমাঞ্চলীয় শিকারী-সংগ্রাহক (WHG) এবং পূর্বাঞ্চলীয় শিকারী-সংগ্রাহক (EHG) এর মিশ্রণ ছিল, এবং তারা পশ্চিমাঞ্চলীয় শিকারী-সংগ্রাহকদের (WHG) সাথে সবচেয়ে বেশি সম্পর্ক দেখায়। ইউক্রেনীয় মধ্যপ্রস্তরযুগীয় এবং নব্যপ্রস্তরযুগীয় নমুনাগুলি পূর্বাঞ্চলীয় শিকারী-সংগ্রাহক (EHG) এবং পশ্চিমাঞ্চলীয় শিকারী-সংগ্রাহক (WHG) এর মধ্যবর্তী স্থানে ক্লাস্টার বা গুচ্ছ দেখায়, যা নিপার নদীপ্রপাতের স্থানে ৪,০০০ বছরের জিনতাত্ত্বিক ধারাবাহিকতা নির্দেশ করে। ইউক্রেনীয় নমুনাগুলি একমাত্র মাতৃ বা মাইটোকন্ড্রিয়াল ডিএনএ হ্যাপ্লোগ্রুপ U এর অন্তর্গত, যা সকল ইউরোপীয় শিকারী-সংগ্রাহক নমুনার ৮০% এর মধ্যে পাওয়া যায়। এদিকে, পূর্ব বাল্টিকের পিট-কোম্ব অয়ার সংস্কৃতি বা কোম্ব সিরামিক সংস্কৃতি পূর্বাঞ্চলীয় শিকারী-সংগ্রাহক (EHG) এর সাথে ঘনিষ্ঠভাবে সম্পর্কিত বলে প্রতীয়মান হয়। একে এই অঞ্চলের পূর্বের শিকারী-সংগ্রাহক জনগোষ্ঠীর সাথে তুলনা করা যায়, যারা পশ্চিমাঞ্চলীয় শিকারী-সংগ্রাহক (WHG) জনগোষ্ঠীর সাথে বেশি সম্পর্কিত ছিল। এটাকে কোম্ব সিরামিক সংস্কৃতির একটি দেহাবশেষ থেকে ওয়াই-ডিএনএ নিষ্কাশন এর মাধ্যমে প্রমাণ করা যায়। এটি হ্যাপ্লোগ্রুপ R1a15-YP172 এর অন্তর্গত।[স্পষ্টকরণ প্রয়োজন] চারটি দেহাবশেষ থেকে মাইটোকন্ড্রিয়াল ডিএনএ নিষ্কাশন করে দেখা যায় এদের দুটি হ্যাপ্লোগ্রুপ U5b1d1, একটি হ্যাপ্লোগ্রুপ U5a2d, এবং আরেকটি হ্যাপ্লোগ্রুপ U4a এর অন্তর্গত।[স্পষ্টকরণ প্রয়োজন] ২০১৮ সালের জানুয়ারিতে গবেষকগণ ১৩টি স্কান্ডিনেভীয় শিকারী-সংগ্রাহক (SHG) এর নমুনা বিশ্লেষণ করে গবেষণায় তার ফলাফল বিষদভাবে উল্লেখ করেন, দেখা যায় তাদের সকলেই পূর্বাঞ্চলীয় শিকারী-সংগ্রাহক (EHG) পূর্বপুরুষত্ব বহন করে। পশ্চিম ও উত্তর স্কান্ডিনেভিয়ার স্কান্ডিনেভীয় শিকারী-সংগ্রাহকদের (SHG) মধ্যে অধিক মাত্রায় পূর্বাঞ্চলীয় শিকারী সংগ্রাহক (EHG) পূর্বপুরুষত্ব পাওয়া যায় (প্রায় ৪৯%), যেখানে পূর্ব স্কান্ডিনেভিয়ার স্কান্ডিনেভীয় শিকারী-সংগ্রাহকদের (EHG) পূর্বাঞ্চলীয় শিকারী সংগ্রাহক (EHG) পূর্বপুরুষত্ব পাওয়া যায় ৩৮%। গবেষণার লেখকরা প্রস্তাব দিয়েছিলেন যে, স্কান্ডিনেভীয় শিকারী সংগ্রাহক ছিল পশ্চিমাঞ্চলীয় শিকারী-সংগ্রাহক (WHG) ও পূর্বাঞ্চলীয় শিকারী-সংগ্রাহকদের (EHG) পূর্বপুরুষত্বের মিশ্রণ, যেখানে পশ্চিমাঞ্চলীয় শিকারী-সংগ্রাহকরা (WHG) দক্ষিণ থেকে স্কান্ডিনেভিয়ায় অভিপ্রায়ণ করে, আর পূর্বাঞ্চলীয় শিকারী-সংগ্রাহকরা (EHG) পরবর্তিতে উত্তর-পূর্ব থেকে নরওয়ের তীরবর্তী অঞ্চল দিয়ে স্কান্ডিনেভিয়ায় প্রবেশ করে। পুর্বাঞ্চলীয় শিকারী-সংগ্রাহক (EHG) এবং পশ্চিমাঞ্চলীয় শিকারী-সংগ্রাহকরা (WHG) নিম্ন মাত্রায় SLC45A2 এবং SLC24A5 অ্যালিল ফ্রিকোয়েন্সি দেখায়, যা বর্ণহীনতা এবং OCA/Herc2 সৃষ্টি করে, এবং স্কান্ডিনেভীয় শিকারী-সংগ্রাহকদের (SHG) তুলনায় ফরসা চোখের রং দেখায়।[স্পষ্টকরণ প্রয়োজন] কুন্ডা সংস্কৃতি এবং নার্ভ সংস্কৃতির সদস্যরাও পশ্চিমাঞ্চলীয় শিকারী সংগ্রাহকদের (WHG) সাথে বেশি ঘনিষ্ঠভাবে সম্পর্কিত ছিল, যেখানে পিট কোম্ব সংস্কৃতি বা কোম্ব সিরামিক সংস্কৃতি পূর্বাঞ্চলীয় শিকারী সংগ্রাহক (EHG) এর সাথে ঘনিষ্ঠভাবে সম্পর্কিত ছিল। পূর্ব বাল্টিক অঞ্চলের উত্তর ও পুর্বাঞ্চলকে দক্ষিণাঞ্চলের তুলনায় পূর্বাঞ্চলীয় শিকারী-সংগ্রাহকদের (EHG) সাথে বেশি ঘনিষ্ঠ দেখা যায়। গবেষণাটিতে পাওয়া যায়, পূর্বাঞ্চলীয় শিকারী-সংগ্রাহকরা (EHG) মধ্যে স্কান্ডিনেভীয় শিকারী-সংগ্রাহক (SHG) এবং বাল্টিক শিকারী সংগ্রাহক এর মত উদ্ভূত অ্যালীল SLC24A5 এবং SLC45A2 বহন করত যা ফরসা ত্বকের জন্য জরুরি। প্রাগৈতিহাসিক পূর্ব ইউরোপের বিপুল সংখ্যক ব্যক্তির বিশ্লেষণে, মধ্যপ্রস্তরযুগীয় এবং নব্যপ্রস্তরযুগীয় ইউক্রেন (খ্রিস্টপূর্ব ৯৫০০-৬০০০ অব্দ) থেকে ৩৭টি নমুনা সংগ্রহ করা হয়েছিল। এগুলো পূর্বাঞ্চলীয় শিকারী সংগ্রাহক (EHG) এবং স্কান্ডিনেভীয় শিকারী সংগ্রাহক (SHG) এর মধ্যবর্তী হিসেবে নির্ণয় করা হয়। এই নমুনাগুলো থেকে নিষ্কাশিত ওয়াই-ডিএনএ একচেটিয়াভাবে R হ্যাপ্লোটাইপ (বিশেষ করে সাবক্লেড R1b1 ও R1a) এবং I হ্যাপ্লোটাইপের (বিশেষ করে সাবক্লেড I2) অন্তর্গত। মাইটোকন্ড্রিয়াল ডিএনএ একচেটিয়াভাবে হ্যাপ্লোগ্রুপ U এর অন্তর্গত (বিশেষ করে সাবক্লেড U5 ও U4)। স্‌ভেইনিয়াকি (Zvejnieki) সমাধিস্থল থেকে প্রচুর দেহাবশেষ উদ্ধার করা হয়েছে যা প্রধাণত পূর্ব বাল্টিকের কুন্ডা সংস্কৃতি ও নারভা সংস্কৃতির ছিল, সেগুলোকে বিশ্লেষণ করা হয়। এই দেহাবশেষগুলো প্রাথমিক দশায় পশ্চিমাঞ্চলীয় শিকারী সংগ্রাহক (WHG) উদ্ভূত ছিল, কিন্তু সময়ের সাথে সাথে পূর্বাঞ্চলীয় শিকারী সংগ্রাহক (EHG) পূর্বপুরুষত্ব প্রাধান্য পেতে থাকে। এই প্রত্নস্থলের ওয়াই-ডিএনএ হ্যাপ্লোটাইপগুলো ছিল একচেটিয়াভাবে হ্যাপ্লোগ্রুপ R1b1a1a এবং I2a1। মাইটোকন্ড্রিয়াল ডিএনএ একচেটিয়াভাবে হ্যাপ্লোগ্রুপ U এর অন্তর্গত ছিল, বিশেষ করে সাবক্লেড U2, U4 এবং U5 এর। বলকান অঞ্চলের আয়রন গেটস মেসোলিথিক সংস্কৃতির তিনটি প্রত্নস্থল থেকে চল্লিশটি দেহাবশেষকে বিশ্লেষণ করা হয়। হিসাব করে দেখা যায় এরা ৮৫% পশ্চিমাঞ্চলীয় শিকারী সংগ্রাহক (WHG) এবং ১৫% পূর্বাঞ্চলীয় শিকারী সংগ্রাহক (EHG) উদ্ভূত। এই প্রত্নস্থলের পুরুষদের ওয়াই-ডিএনএ হ্যাপ্লোটাইপগুলো ছিল একচেটিয়াভাবে হ্যাপ্লোগ্রুপ R1b1a এবং I (বেশিরভাগ সাবক্লেড I2a)। মাইটোকন্ড্রিয়াল ডিএনএ একচেটিয়াভাবে হ্যাপ্লোগ্রুপ U এর অন্তর্গত ছিল, বিশেষ করে সাবক্লেড U4 এবং U5 এর। কুকুতেনি-ট্রাইপিলিয়া সংস্কৃতির লোকেদের প্রায় ২০% শিকারী-সংগ্রহকারী বংশের আশ্রয় নিতে দেখা যায়, যা পূর্বাঞ্চলীয় শিকারী-সংগ্রাহক (EHG) এবং পশ্চিমাঞ্চলীয় শিকারী-সংগ্রাহক (WHG) এর মধ্যবর্তী ছিল। ২০১২ সালের সেপ্টেম্বরে সায়েন্স সাময়িকীতে প্রকাশিত একটি জিনতাত্ত্বিক গবেষণায় পশ্চিম সাইবেরীয় শিকারী-সংগ্রাহক (WSHG) পূর্বপুরুষত্ব আবিষ্কৃত হয়। এদের মধ্যে ৩০% পূর্বাঞ্চলীয় শিকারী-সংগ্রাহক (EHG) পূর্বপুরুষত্ব, ৫০% প্রাচীন উত্তর ইউরেশীয় (ANE) পূর্বপুরুষত্ব, এবং ২০% পূর্ব এশীয় পূর্বপুরুষত্বের উপস্থিতি ছিল। ওয়েস্ট সাইবেরিয়ান হান্টার- গ্যাথার (ডাব্লুএসএইচজি) নামে একটি নতুন পৈত্রিক উপাদান আবিষ্কার করা হয়েছিল। ডাব্লুএসএইচজিগুলি প্রায় 30% ইএইচজি বংশধর, 50% এএনই বংশধর এবং 20% পূর্ব এশীয় বংশধর হিসাবে পাওয়া গেছে। পূর্বাঞ্চলীয় শিকারী সংগ্রাহকরা (EHG) গুলি হালকা ত্বকযুক্ত এবং বাদামী চোখের ছিল বলে মনে করা হয়। নিপার-ডনেটস সংস্কৃতি স্রেডনি স্টগ সংস্কৃতি দেরিভকা সামারা সংস্কৃতি খ্‌ভালিন্‌স্ক সংস্কৃতি Anthony 2019b, পৃ. 27। Kashuba 2019: "Earlier aDNA studies suggest the presence of three genetic groups in early postglacial Europe: Western hunter–gatherers (WHG), Eastern hunter–gatherers (EHG), and Scandinavian hunter–gatherers (SHG)4. The SHG have been modelled as a mixture of WHG and EHG." Anthony 2019b, পৃ. 28। Haak 2015। Mathieson 2015। Lazaridis 2016। Jones 2017। Saag 2017। Günther 2018। Mittnik 2018। Mathieson 2018। Narasimhan 2019।   Anthony, David W. (২০১৯b)। "Ancient DNA, Mating Networks, and the Anatolian Split"। Serangeli, Matilde; Olander, Thomas। Dispersals and Diversification: Linguistic and Archaeological Perspectives on the Early Stages of Indo-European। BRILL। পৃষ্ঠা 21–54। আইএসবিএন 9004416196।  Günther, Thorsten (জানুয়ারি ১, ২০১৮)। "Population genomics of Mesolithic Scandinavia: Investigating early postglacial migration routes and high-latitude adaptation"। PLOS Biology। PLOS। 16 (1)। ডিওআই:10.1371/journal.pbio.2003703। পিএমআইডি 29315301। পিএমসি 5760011 । সংগ্রহের তারিখ জানুয়ারি ৯, ২০২০।  Haak, Wolfgang (জুন ১১, ২০১৫)। "Massive migration from the steppe was a source for Indo-European languages in Europe"। Nature। Nature Research। 522: 207–211। ডিওআই:10.1038/nature14317। পিএমআইডি 25731166। পিএমসি 5048219 । সংগ্রহের তারিখ জানুয়ারি ৭, ২০২০।  Jones, Eppie R. (ফেব্রুয়ারি ২০, ২০১৭)। "The Neolithic Transition in the Baltic Was Not Driven by Admixture with Early European Farmers"। Current Biology। Cell Press। 27 (4): 576–582। ডিওআই:10.1016/j.cub.2016.12.060। পিএমআইডি 28162894। পিএমসি 5321670 । সংগ্রহের তারিখ জানুয়ারি ৭, ২০২০।  Kashuba, Natalija (মে ১৫, ২০১৯)। "Ancient DNA from mastics solidifies connection between material culture and genetics of mesolithic hunter–gatherers in Scandinavia"। Communications Biology। Nature Research। 2 (105)। ডিওআই:10.1038/s42003-019-0399-1। পিএমআইডি 31123709। পিএমসি 6520363 । সংগ্রহের তারিখ জানুয়ারি ৯, ২০২০।  Lazaridis, Iosif (জুলাই ২৫, ২০১৬)। "Genomic insights into the origin of farming in the ancient Near East"। Nature। Nature Research। 536 (7617): 419–424। ডিওআই:10.1038/nature19310। পিএমআইডি 27459054। পিএমসি 5003663 । সংগ্রহের তারিখ জানুয়ারি ৯, ২০২০।  Mathieson, Iain (নভেম্বর ২৩, ২০১৫)। "Genome-wide patterns of selection in 230 ancient Eurasians"। Nature। Nature Research। 528 (7583): 499–503। ডিওআই:10.1038/nature16152। পিএমআইডি 26595274। পিএমসি 4918750 । সংগ্রহের তারিখ জানুয়ারি ৭, ২০২০।  Mathieson, Iain (ফেব্রুয়ারি ২১, ২০১৮)। "The Genomic History of Southeastern Europe"। Nature। Nature Research। 555 (7695): 197–203। ডিওআই:10.1038/nature25778। পিএমআইডি 29466330। পিএমসি 6091220 । সংগ্রহের তারিখ জানুয়ারি ৭, ২০২০।  Mittnik, Alisa (জানুয়ারি ৩০, ২০১৮)। "The genetic prehistory of the Baltic Sea region"। Nature Communications। Nature Research। 16 (1)। ডিওআই:10.1038/s41467-018-02825-9। পিএমআইডি 29382937। পিএমসি 5789860 । সংগ্রহের তারিখ জানুয়ারি ৯, ২০২০।  Narasimhan, Vagheesh M. (সেপ্টেম্বর ৬, ২০১৯)। "The formation of human populations in South and Central Asia"। Science। American Association for the Advancement of Science। 365 (6457)। bioRxiv 10.1101/292581  |biorxiv= এর মান পরীক্ষা করুন (সাহায্য)। ডিওআই:10.1126/science.aat7487। পিএমসি 6822619 । সংগ্রহের তারিখ জানুয়ারি ৮, ২০২০।  Saag, Lehti (জুলাই ২৪, ২০১৭)। "Extensive Farming in Estonia Started through a Sex-Biased Migration from the Steppe."। Current Biology। Cell Press। 27 (14): 2185–2193। ডিওআই:10.1016/j.cub.2017.06.022 । পিএমআইডি 28712569। সংগ্রহের তারিখ জানুয়ারি ৭, ২০২০।  Anthony, David (Spring–Summer ২০১৯)। "Archaeology, Genetics, and Language in the Steppes: A Comment on Bomhard"। সংগ্রহের তারিখ জানুয়ারি ৯, ২০২০। উদ্ধৃতি শৈলী রক্ষণাবেক্ষণ: তারিখ বিন্যাস (link)